kardosdrur/scandi-wiki huggingface dataset:
DM i banecykling

DM (Danmarksmesterskabet) i banecykling  afholdes årligt på de tre danske cykelbaner. Det første officielle danmarksmesterskab i banecykling blev afholdt af Dansk Bicycle Club (DBC) på Ordrupbanen nord for København i 1894. Som Danmarks ældste cykleklub stod DBC for afviklingen af de danske banemesterskaber frem til Danmarks Cykle Unions grundlæggelse i 1946. Fra 1992 og frem er mesterskaberne blevet afholdt som 'OPEN', dvs. for amatører såvel som for professionelle.

Herre

Sprint 

 Lars Brian Nielsen blev frataget sit mesterskaber i 2002 efter en positiv dopingtest. Testen overskred den tilladte værdi for koffein.

Individuelt forfølgelsesløb 

 Amatørerne kørte over 5.000 meter frem til og med 1945, fra 1946 ændredes distancen til 4.000 meter.

1.000 meter på tid

Keirin

Holdløb

Pointløb

Parløb

Scratchløb

Omnium

Holdsprint

Derny

Damer

Sprint

Individuelt forfølgelsesløb

500 meter på tid 

 Kørtes som 1.000 meter på tid

Pointløb

Scratchløb

Omnium

Parløb

U23 Herre

Individuelt Forføgelsesløb

Herre Junior

Sprint

Individuelt forfølgelsesløb

1.000 meter på tid 

 Kørtes som 500 meter på tid

Holdløb

Pointløb

Parløb

Scratchløb

Omnium

Dame Junior

Individuelt Forfølgelsesløb

Udgåede Mesterskaber

Sprint Professionals

Individuelt Forfølgelsesløb Professionals

Tandem

Referencer 
Med mindre andet er angivet Danmarks Cykle Union's resultat oversigt: DM-Medaljevindere gennem tiderne på cyklingdanmark.dk

Eksterne henvisninger 
 Danmarks Cykle Union's officielle hjemmeside
 Dansk Bicycle Club's officielle hjemmeside
 Aarhus Cyklebane's officielle hjemmeside
 Odense Cyklebane's officielle hjemmeside

Banecykling
Cykelløb i Danmark
Cykelløb i banecykling
ESO

ESO eller eso har flere betydninger:
 European Southern Observatory
 Energispareordningen
 ESO (motorcykler)
Vilhelmine af Hessen-Darmstadt

Vilhelmine af Hessen-Darmstadt (), i Rusland kaldet Natalja Aleksejevna (; ), (født 25. juni 1755 i Prenzlau i Brandenburg, død 15. april 1776 i Sankt Petersborg i Rusland) var en tysk prinsesse af Hessen-Darmstadt, der blev gift med Storfyrsttronfølger Paul Petrovitj af Rusland (den senere Paul 1. af Rusland) i 1773. Hun døde allerede som 20-årig i 1776 og blev derfor aldrig kejserinde af Rusland. Hendes forældre var landgreve Ludvig 9. af Hessen-Darmstadt og Henriette Karoline af Pfalz-Zweibrücken. Hendes mand giftede sig efter hendes død med Sophie Dorothea af Württemberg.

Eksterne links 

Huset Hessen-Darmstadt
Kongelige fra Rusland
Personer fra Prenzlau
Tyskere i 1700-tallet
Ed Meier

Ed Meier og Eduard Meier GmbH er en tysk skomagervirksomhed, der blev grundlagt i München i 1596, og det er dermed den ældste eksisterende skomager i verden.

Historie 

Virksomheden blev grundlagt af Hans Mayr, og bliver nævnt første gang i 1596. Mayr leverede særligt sine sko til overklassen. Man var bl.a. leverandør til det saksiske kongehus, huset Hohenzollern-Sigmaringen og siden 1895 også til Kongeriget Bayerns kongehus.

Det var muligt få specialfremstillede sko "til enhver lejlighed og brug" via postordre. Derfor fremstillede Mayr trælæste af kundernes fødder og gemte dem i mindst 30 år. Efterfølgende kunne kunderne vælge deres skomodel ud fra et katalog.

I begyndelsen af 1900-tallet udvidede Wilhelm Eduard Meier virksomheden ved at tilbyde færdigfremstillede luksussko. Efter anden verdenskrig blev firmaet genopbygget fra ruinerne af Eduard Meier 2., som havde arvet virksomheden fra sin fader. For at få skoene til at passe bedre til kundernes fødder anvendte Meier et pedoskop for at se inden i skoen. Resultatet af sine undersøgelser blev pantenteret i "Peduform"-sko.

I dag styres virksomheden af de to søskende Peter Eduard og Brigitte Meier, som 13. generation af foretagendet. Udover sko, så tilbyder de også klassisk herretøj, lædervarer og modeaccessories.

Eksterne henvisninger 

 The Royal Bavarian Purveyors to the Court, Simply Munich, 2018. 
 Ed Meier  (tysk)

Fodtøjsvirksomheder
Beklædningsvirksomheder fra Tyskland
Bygninger, konstruktioner og anlæg i München
Etableret i 1596
Trøjborg (flertydig)

Trøjborg har flere betydninger:
 Trøjborg − en bydel i Sankt Johannes Sogn i Aarhus
 Trøjborg Centret − et butikscenter i Aarhus Nord
 Trøjborg Slotsruin − en slotsruin i Sønderjylland
 Trøjborggade − en gade på Vesterbro i København
 Trøjborg (dokumentarfilm) − en dansk dokumentarfilm fra 1978
 Jan Trøjborg (1955−2012) − en dansk politiker
Leybucht

Leybucht er den næst største bugt i Østfriesland efter Dollart.

Historie 

Bugten blev dannet efter stormfloden i 838.

Efter stormfloderne i 1374 og 1376 nåede bugten sin maksimale udstrækning med et areal på 129 km² og strækkede fra Greetsiel i vest til Marienhafe i øst og fra kanten af Norden til Canhusen (i kommunen Hinte) i syd. I de følgende århundreder blev bygget flere og flere diger for at skabe koge således, at bugten i 1950 var blevet reduceret til sin nuværende størrelse. Den sidste landvindning fandt sted i 1947-1950 med opførelsen af Störtebeker dige, som lukkede Leybucht Kog og kystlinjen blev rettet. I de følgende år var der planer om at genvinde hele bugten for at forkorte digernes linje betydeligt og for at forbedre kystbeskyttelsen. Denne foranstaltning blev til sidst afvist af naturbeskyttelseshensyn. Der blev kun implementeret nogle få små kystforsvarsforanstaltninger (fx genvinding af Leyhörn i 1991).

For at styrke digesystemet begyndte de første forberedelser i 1985 at opbygge Neu Störtebeker-digerne, der blev afsluttet i 2000, og som blev lagt ud foran den gamle dige, blev saltmarsken foran diget i vid udstrækning reddet.

Østfrisland
Aflyttet

Aflyttet er et ugentligt radioprogram der bliver sendt på Radio24syv omhandlende overvågning, efterretningsvæsen, og sikkerhedspolitik.
Programmet beværtes af Anders Kjærulff der interviewer tilbagevendende og aktuelle gæster, eksperter, samt præsenterer rapportager og nyhedshistorier. Aflyttet har været sendt siden februar 2012 , hvormed det er et af de længst fortløbende radioprogrammer på Radio24syv. Programmets slogan er 'Radio iført skæg og blå briller', og afdækker både udenlandske og indenlandske nyheder om overvågning, så som Edward Snowdens whistleblowerafsløringer og problemer med NemID og Rejsekortet. Anders Kjærulff modtog i 2015 databeskyttelsesprisen for sit arbejde med aflyttet.

Emner 
Aflyttet følger aktuel lovgivning og afsløringer om overvågning fra efterretningstjenester og beskriver hvordan man som borger kan sikre sig mod overvågning på internettet og i mødet med staten. Det dækker også udvikling af ny teknologi der udfordrer gængse overvågningsformer så som Bitcoins, darknet og kryptologi. 
Programmet tilbyder, sammen med Radio24syv, et sikkert kommunikationssystem for whistleblowers der gerne vil rapportere om magtmisbrug eller korruption, en såkaldt secure drop service.

Kilder

Eksterne henvisninger 
 aflyttets hjemmeside

Radioprogrammer fra Radio24syv
Sikkerhed
Ny Demokrati

Ny Demokrati (forkortet NyD, nyd eller nd) var et nyliberalt, konservativt og højrepopulistiskt politisk parti i Sverige, dannet i 1991 af Ian Wachtmeister og Bert Karlsson og erklæret i konkurs i 2000.

Partiet var repræsenteret i Sveriges riksdag i 1991–1994.

Politiske partier i Sverige
Liberale partier
Anna Muzytjuk

Anna Olegivina Muzytjuk (Анна Олегівна Музичук, født 28. feb. 1990 i Lviv) er en ukrainsk stormester i skak. Hun er den fjerde kvinde til at passere de 2600 ELO-rangerings point. Anna Muzytjuk har vundet VM i skak for kvinder to gange (2014, 2016). Trods hendes ukrainske statsborgerskab, stillede hun op for Slovenien i perioden 2004 til 2014. Hun er storesøster til Marija Muzytjuk, der ligeledes kan betegne sig som verdensmester i skak.

Anna lærte skak allerede som 3-årig. Det hører dog med til historien, at begge hendes forældre er professionelle sportstrænere. Hun deltog og blev nr. 2 i sin første turnering som kun 5-årig.

Kilder 

Skakstormestre fra Ukraine
Langrend under vinter-OL 2018

Langrend under vinter-OL 2018 afholdes på Alpensia Cross-Country Centre. Der er i alt 12 konkurrencer, der vil være fordelt over perioden 10. – 25. februar 2018. I alt deltager der 310 skiløbere fordelt på lige antal af damer og herrer.

Konkurrenceprogram 
Der er lagt følgende konkurrenceprogram for de 12 konkurrencer.Alle tider er Koreatid (UTC+9).

Medaljer

Medaljeoversigt 

Efter alle konkurrencernr.

Referencer

Eksterne henvisninger 
 http://comiteolimpicoportugal.pt/wp-content/uploads/2014/04/2016-03-09-PyeongChang-2018-Qualification-System-Cross-Country-Skiing-V1.pdf 
 https://www.pyeongchang2018.com/en/sports/cross-country-skiing
Carsten Rudolf

Carsten Rudolf (født 3. august 1965) er en dansk dramatiker, manuskriptforfatter og filminstruktør.

Karriere 
Rudolf blev uddannet manuskriptforfatter fra Den Danske Filmskole i 1992. Han fik efter et par roste novellefilm og et radioteaterstykke sit gennembrud som både manuskriptforfatter og instruktør på filmen Menneskedyret (1995), der opnåede otte Robert-priser (herunder bedste film og bedste manuskript) samt Bodilprisen for bedste danske film.

Efter dette gennembrud holdt han sig i en del år lidt væk fra rampelyset og skrev i stedet igen radiostykker samt et teaterstykke, som han selv instruerede i opsætningen på Det Kongelige Teater. Derpå kom han i gang med at skrive manuskripter til tv-serier som Hotellet, Nikolaj og Julie, Anna Pihl og 2900 Happiness. I 2014 vendte han tilbage til filmen, idet han skrev og instruerede børnefilmen Familien Jul samt efterfølgeren Familien Jul 2 - I nissernes land (2016).

Filmografi

Spillefilm - manuskript og instruktion 
 Menneskedyret (1995)
 Familien Jul (2014)
 Familien Jul 2 - I nissernes land (2016)

Manuskripter til tv-serier 
 Hotellet (to afsnit, 2001-2002)
 Nikolaj og Julie (tre afsnit, 2003)
 Anna Pihl (syv afsnit, 2006-2008)
 2900 Happiness (119 afsnit, 2007-2009)

Referencer

Eksterne henvisninger 
 

Filminstruktører fra Danmark
Manuskriptforfattere fra Danmark
Dramatikere fra Danmark
Monte Vettore

Monte Vettore er med en højde på 2.476 moh. det højeste bjerg i den italienske Nationalpark Monti Sibillini.
Det ligger omkring grænsen mellem regionerne Marche og Umbrien i bjergkæden Appenninerne.
 
Mellem toppen og Cima del Redentore ligger Lago di Pilato der er en lille gletsjersø i en lille lukket dal.

Eksterne henvisninger 

Appenninerne
Bjerge i Italien
Marche
Umbria
Folkeafstemning om nedsættelsen af valgretsalderen fra 20 til 18

Folkeafstemning om nedsættelsen af valgretsalderen fra 20 til 18 blev afholdt 19. september 1978. Valgdeltagelsen lå på 63,4 procent (uden Grønland og Færøerne). 34,2 procent af de stemmeberettigede stemte ja, medens 29,3 procent stemte nej, hvormed valgretsalderen blev nedsat fra 20 til 18.

Folketinget valgte i 1976 at sænke myndighedsalderen til 18 år. Dette førte til diskussion om, hvorvidt 18-årige også burde kunne stemme. I 1978 valgte Folketinget at sætte valgretsalderen ned fra 20 til 18 år. For at sænke valgretsalderen krævedes en ændring af grundloven, der skulle til folkeafstemning. Den 19. september 1978 godkendtes forslaget af vælgerne, der stemte for.

Resultat

Referencer

Eksterne henvisninger 
 Folkeafstemning om 18 års valgret - 19. september 1978, DR Nyhederne, link til youtube

Folkeafstemninger i Danmark
Politiske valg i 1978
Nedsættelsen af valgretsalderen fra 20 til 18
Monti Sibillini

Monti Sibillini er en bjergkæde i Italien og er en del af de centrale Appenniner. De ligger i den østlige del af Umbria og Marche, og består næsten udelukkende af kalksten som blev dannet fra  50 til 100 millioner år siden. De fleste af bjergtoppene er over 2.000 meter og den højeste er Monte Vettore på 2.476 moh.

Siden 1993 har området været en del af nationalparken Parco Nazionale dei Monti Sibillini.

Topografien er domineret af U-dale og sænkninger dannet af isbræer. Der er også enkelte karstformationer.

Kilder og henvisninger

 

Appenninerne
Bjergkæder i Italien
Sveriges byer

Dette er en liste over Sveriges byer (svensk: tätorter) jævnfør Statistiska centralbyråns byområdeafgrænsning pr. 31. december 2015. I hele Sverige fandtes på dette tidspunkt 1.979 byområder med en samlet befolkning på 8.572.514 personer, hvilket svarer til 87% af hele befolkningen.

Byområdernes samlede landareal var 617.352 hektar, hvilket svarer til 1,5% af det samlede landareal i Sverige. Den gennemsnitlige befolkningstæthed i byområderne var 1.389 indbyggere per km². Af hensyn til læsbarheden og overskueligheden, er kun den primære kommune oplyst ved de byområder, der ligger i flere kommuner.



Liste

Se også 
 Sveriges byer 2010
 Sveriges købstæder

Kilder 

 
Lister over byer
Marienhafe

Marienhafe er en kommune i Landkreis Aurich i Niedersachsen i Tyskland.

Marienhafe indgår i kommunefællesskabet Brookmerland.

Litteratur 
 Eberhard G. Neumann: Beitrag zur Baugeschichte der Kirche in Marienhafe. In: Die St. Marien-Kirche der Ev.-luth. Gemeinde Marienhafe. Norden, o.J.

Østfrisland
Onkogen

Et onkogen er et gen som potentielt kan forårsage kræft. Et onkogen er ofte muteret eller udtrykt unormalt højt i kræftceller og er dermed i stand til at ændre kritiske cellefunktioner. I modsætning til de fleste normale celler, som vil undergå programmeret celledød (apoptose), når kritiske cellefunktioner bliver forandret, vil et aktivt onkogen forårsage, at cellene overlever og deler sig.

Forstadier til onkogener kaldes proto-onkogener og er ofte normale gener involveret i signaltransduktion og regulerer cellevækst, differentiering og apoptose på en normal måde. Ved f.eks. en mutation, en virusinfektion eller miljøfaktorer (såkaldte carcinogener) aktiveres et proto-onkogen til et aktivt onkogen, dvs. et uhæmmet og unormalt virkende gen.

Onkogenets proteinprodukt benævnes onkoprotein. Nogle onkoproteiner bruges som kræftmarkører.

Mange onkogener er blevet identificeret siden 1970’erne og er blevet mål for kræftmedicin. Nobelprisen i Fysiologi eller Medicin blev i 1989 givet til J. Michael Bishop og Harold E. Varmus for deres arbejde med retrovirus-onkogener.

Proto-onkogen 

Her er nogle eksempler på proto-onkogener, der ved aktivering bliver aktive onkogener:

 RAS (HRAS, NRAS, KRAS), gener for små GTPaser (enzymer i signaltransduktion); de mest almindelige oncogener i kræft hos mennesker
 BRAF, gen for en protein kinase i signaltransduktionen med regulering af celledeling, differentiering m.m.
 WNT, gener for en signalvej der regulerer transkriptionen specielt i fostertilstanden og ved regenerering af væv
 MYC, gen for en transkriptionsfaktor, der regulerer omkring 15% af al ekspression (dvs. proteinsyntese)
 ERK (extracellulært-signal–reguleret kinase), gen for kinase, synonom for MAPK (mitogen -aktiveret proteinkinase)
 TRK, fusionsgen bestående af en del af genet for tropomyosin og en del af genet for en receptor-kinase
 BCR-ABL1, gen for en altid aktiv tyrosin-kinase, se Philadelphia kromosomet
 Pim-1 er en serin/threonin-kinase
 RET, et oncogen der koder for en receptortyrosinkinase i flere forskellige nerveceller og er associeret med forskellige typer af kræft
 PIK3CA, JAK2, FGFR1, FGFR3, EGFR, CDK4, BRAF, PDGFRA, KIT, ERBB2 
 Gener for transskriptionsfaktorer

Se også 

 CRISPR
 Endogen retrovirus
 Fosforylering
 OncomiR, mikroRNA
 Oncovirus
 p53
 Proteinbiosyntese

Eksterne links og referencer 

Biokemi
Kræft
Biologi
Proteiner
Julianenflut

Julianenflut (Juliana-stormfloden) indtraf mellem den 16. og 17. februar 1164 (på den Hellige Julianas dag) og er en af de tidligst kendte stormfloder ved Nordsøkysten. Omkring 20.000 personer og tusindvis af kreaturer døde under denne naturkatastrofe. 

De hårdest ramte områder var Ostfriesland og Friesland i det nuværende Tyskland samt områderne omkring Zuiderzee i nuværende Nederlandene. 

Mellem byerne Dauens og Hummens, mellem det nuværende Wilhelmshaven og floden Jades munding, opstod et brud i digerne, som ikke kunne repareres. Dette blev begyndelsen til den nuærende havbugt Jadebusen. 

Nederlandenes historie
Tysklands historie
Østfrisland
1164
Johan 1. af Luxemburg, herre af Beauvoir

Johan 1. af Luxemburg, herre af Beauvoir (fransk: Jean de Luxembourg) (født ca. 1370, død 1397), var herre af Beauvoir (eller Beaurevoir) og Richebourg, og også (som Johan 2) greve af Brienne (i Aube) og af Conversano (i Apulien, Italien).

Johan 1. var søn af Guido 1. af Luxemburg, greve af Ligny.

Johan 1. blev far til Peter 1. af Luxemburg, greve af Saint-Pol og Brienne.

Kilder 

Franske hertuger af Luxembourg
Nepal (band)

Nepal var et argentinsk thrash metal-band, dannet i Buenos Aires i 1984 og opløst i 2001.

Diskografi 
1993: Raza de traidores
1995: Ideología
1997: Manifiesto

Fodnoter

Se også 
 Rock en español

Rockgrupper fra Argentina
Musikgrupper fra 1984
Musikgrupper opløst i 2001
Thrash metal-grupper
Guido 1. af Luxemburg, greve af Ligny

Guido 1. af Luxemburg-Ligny (fransk: Guy de Luxembourg) (født 1340, død 23. august 1371) var greve af Saint-Pol (1360-1371) og greve af Ligny, herre af Roussy-le-Village og Beauvoir (1364-1371).

Guido 1. var søn af Johan 1. af Luxemburg, herre af Ligny.

Guido 1. blev far til Johan 1. af Luxemburg, herre af Beauvoir.

Kilder 

Franske hertuger af Luxembourg
MIA

MIA, mia eller M.I.A. har flere betydninger:

 Mia (fornavn)
 M.I.A. (rapper) (født 1975) - Britisk-Tamilsk musiker.
 Missing in action - en amerikansk militær term for en soldat, pilot eller sømand som under en krig ikke kan findes.

Lufthavne 
 Miami International Airport (med IATA kode MIA) - Miami, Florida, USA
 Macau International Airport - Macau speciel administrativt område, Kina
 Malta International Airport - Luqa, Malta
 Manila International Airport - Manila, Filippinerne
 Memphis International Airport - Memphis, Tennessee, USA
 Mogadishu International Airport, Somalia
Johan 1. af Luxemburg, herre af Ligny

Johan 1. af Luxemburg, herre af Ligny (fransk: Jean Ier de Luxembourg-Ligny) (død 17. maj 1364), var herre af Ligny, Beauvoir og Roussy.

Johan 1. var søn af Walram 2. af Luxemburg, herre af Ligny.

Johan 1. blev far til Guido 1. af Luxemburg, greve af Ligny.

Kilder 

Franske hertuger af Luxembourg
Walram 2. af Luxemburg, herre af Ligny

Walram 2. af Luxemburg, herre af Ligny (fransk: Waléran II de Luxembourg-Ligny) (født ca. 1275, død ca. 1354), var herre af Ligny, Beauvoir og Roussy.

Walram 2. var søn af Walram 1. af Luxemburg, herre af Ligny og sønnesøn af Henrik 5., greve af Luxembourg.

Walram 2. blev far til Johan 1. af Luxemburg, herre af Ligny.

Kilder 

Franske hertuger af Luxembourg
Walram 1. af Luxemburg, herre af Ligny

Walram 1. af Luxemburg, herre af Ligny (fransk: Waléran Ier de Luxembourg-Ligny) (død 5. juni 1288), var herre af Ligny, La Roche-en-Ardenne og Roussy.

Walram 1. var søn af Henrik 5., greve af Luxembourg.

Walram 1. blev far til Walram 2. af Luxemburg, herre af Ligny.

Kilder 

Franske hertuger af Luxembourg
Aurdal Station

Aurdal Station (Aurdal stasjon) var en jernbanestation på Valdresbanen, der lå ved byområdet Aurdal i Nord-Aurdal kommune i Norge.

Stationen åbnede 1. oktober 1905, da banen blev forlænget dertil fra Tonsåsen. Det første år fungerede den som endestation, indtil det sidste stykke af banen videre til Fagernes åbnede 1. oktober 1906. Stationen blev nedgraderet til holdeplads 7. januar 1968 og til trinbræt 1. januar 1983. Stationen blev nedlagt sammen med strækningen mellem Dokka og Fagernes 1. januar 1989. Sporet mellem Bjørgo og Leira, hvor stationen lå, blev taget op i 2002.

Den første stationsbygning blev opført til åbningen i 1905. Den blev revet ned i 1941 og erstattet af en ny, der blev opført efter tegninger af NSB Arkitektkontor. Den blev senere solgt fra og brændte 30. marts 1999.

Litteratur

Eksterne henvisninger 

 Jernbane.net om Aurdal Station
 Fylkesarkivet i Oppland om Aurdal Station

Stationer på Valdresbanen
Nedlagte jernbanestationer i Norge
Etableret i 1905
Ophørt i 1989
Bjørgo Station

Bjørgo Station (Bjørgo stasjon) var en jernbanestation på Valdresbanen, der lå i Nord-Aurdal kommune i Norge.

Stationen åbnede 1. oktober 1905, da banen blev forlænget fra Tonsåsen til Aurdal. Den blev nedgraderet til holdeplads 7. januar 1968 og til trinbræt 10. juni 1968. Stationen blev nedlagt sammen med strækningen mellem Dokka og Fagernes 1. januar 1989. Sporet mellem Bjørgo og Leira, hvor stationen lå, blev taget op i 2002, så banen nu ender i Bjørgo.

Stationsbygningen blev opført til åbningen i 1905. Den blev solgt fra i 1985. Den er beskyttet i henhold til administrativ beslutning. Der er udstillet nogle jernbanevogne på stationsområdet.

Litteratur

Eksterne henvisninger 

 Jernbane.net om Bjørgo Station
 Fylkesarkivet i Oppland om Bjørgo Station

Noter 

Stationer på Valdresbanen
Nedlagte jernbanestationer i Norge
Etableret i 1905
Ophørt i 1989
Bjørnerud Station

Bjørnerud Station (Bjørnerud stasjon) var en jernbanestation på Valdresbanen, der lå i Søndre Land kommune i Norge.

Stationen åbnede som holdeplads 28. november 1902 sammen med den første del af banen fra Eina til Dokka. Oprindeligt hed den Bjørnrud, men den skiftede navn til Bjørnerud i 1905. Den blev opgraderet til station i juni 1949 men atter nedgraderet til holdeplads 5. maj 1959 og til trinbræt 1. september 1959. Persontrafikken på banen blev indstillet 1. januar 1989.

Stationsbygningen blev opført til åbningen i 1902 men er nu revet ned. Der var sidespor fra Bjørnerud til Bjørnerud Sag.

Litteratur

Eksterne henvisninger

Noter 

Stationer på Valdresbanen
Nedlagte jernbanestationer i Norge
Etableret i 1902
Ophørt i 1989
Kinga Klivinyi

Kinga Klivinyi (født. 31. marts 1992 i Budapest) er en kvindelig ungarsk håndboldspiller, der spiller for Siófok KC og Ungarns håndboldlandshold.

Referencer

Eksterne henvisninger 

Håndboldspillere fra Ungarn
Håndboldspillere fra Ferencváros TC (håndbold)
Szonja Gávai

Szonja Gávai (født. 19. august 1993 i Budapest) er en kvindelig ungarsk håndboldspiller, der spiller for Érdi VSE og Ungarns håndboldlandshold.

Referencer 

Håndboldspillere fra Ungarn
Nikolett Kiss

Nikolett Kiss (født. 23. juli 1996 i Budapest) er en kvindelig ungarsk håndboldspiller, der spiller for Érdi VSE.

Referencer 

Håndboldspillere fra Ungarn
Kinderup (Børglum-Furreby Sogn)

Kinderup var en landsby i Børglum-Furreby-Vejby Sogn, der lå vest for Furreby. Landsbyen forsvandt i havet i en eller flere storme i tiden op til 1638. Dette falder tidsmæssigt sammen med den anden store manddrukning. Præsten i Rubjerg-Mårup Sogn berettede også i 1638, at "et stort, højt bjerg" kaldet Rubjerg Knude for længe siden faldt i havet. Den nuværende Rubjerg Knude er altså kun en rest af en meget større pynt. Efterårsstormene i årene forud herfor fjernede således både en landsby og størstedelen af Rubjerg Knude og må have været ganske ødelæggende for lokalområdet.

Det formodes, at der mellem landsbyen Kinderup og det nuværende Furreby var en mindre fyrretræsskov. Denne er nu også for længst forsvundet i havet, således at Furreby ligger umiddelbart ud til kysten i vore dage. Rester af disse gamle fyrretræer kommer til tider til syne i Blånæs, der er Furrebys nuværende naturlige bastion mod Vesterhavet.

Man ved ikke meget andet om den nu forsvundne by Kinderup ud over, at den formodentlig bestod af relativt få gårde. Dette er dog i sig selv interessant, idet dette tyder på, at der i den tidlige middelalder har været dyrkningsværdig jord vest for fyrreskoven ved Furreby, og således må havets indhug i kysten være foregået relativt hurtigt i årene omkring det 16. århundrede.

Referencer

Nordjyllands historie
Langrend under vinter-OL 2018 – skiathlon – Damer

Damernes Skiathlon i langrend under vinter-OL 2018 bliver afviklet på Alpensia Cross-Country Centre den 10. februar 2018. Løbet startes kl. 16:15 lokal tid.

Konkurrencen 
Damernes Skiathlon er et løb, der i alt er på 15 km. Løbet, der har en samlet start, går over tre faser. Først løbes der 7,5 km klassisk stil, så følger et ’’pitstop’’, hvor der skiftes ski og derefter afsluttes med 7,5 km fri stil.

Resultat 
Nedenfor er listet resultatet af løbet:

Medaljeoversigt

Referencer

Eksterne Henvisninger 
 Langrend  på pyeongchang2018.com
 Det internationale skiforbund på fis-ski.com

Skiathlon - Damer